Økningen fra samme periode i fjor er på 20 prosent. Børresen sier at hittil i år har det vært flere russere og irakere som er reist frivillig hjem enn det har kommet asylsøkere fra Irak og Russland. I alt har det i løpet av åtte måneder vært 1.224 personer som har valgt frivillig retur, og Børresen er ikke i tvil om at de økonomiske ordningene sammen med informasjonskampanjer har virket positivt. Fortsatt mange i mottak UDI-direktøren sier det i øyeblikket er 16.500 personer i norske asylmottak. Av disse har 4500 fått endelig avslag på sine asylsøknader. Resten av dem som sitter på mottakene er personer som har sine saker et eller annet sted i behandlingsprosessen. Av de 4.500 som har utreiseplikt, er 1.200 barn.